Document ID: 32002D0984

Komisijas Lēmums
(2002. gada 16. decembris)
par Kopienas salīdzinošo izmēģinājumu un pārbaužu turpināšanu attiecībā uz graudzāļu dzimtas sēklām un pavairošanas materiālu, mīkstajiem kviešiem, kultūras vīnkokiem, lopbarības kāļiem un ķiplokiem saskaņā ar Padomes Direktīvām 66/401/EEK, 66/402/EEK, 68/193/EEK, 92/33/EEK, 2002/54/EK, 2002/55/EK, 2002/56/EK un 2002/57/EK
(Dokuments attiecas uz EEZ)
(2002/984/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību [1], kurā jaunākie grozījumi izdarīti ar Direktīvu 2001/64/EK [2],
ņemot vērā Padomes 1966. gada 14. jūnija Direktīvu 66/402/EEK par labības sēklu tirdzniecību [3], kurā jaunākie grozījumi izdarīti ar Direktīvu 2001/64/EK,
ņemot vērā Padomes 1968. gada 9. aprīļa Direktīvu 68/193/EEK par vīnogulāju veģetatīvās pavairošanas materiāla tirdzniecību [4], kurā jaunākie grozījumi izdarīti ar Direktīvu 2002/11/EK [5],
ņemot vērā Padomes 1992. gada 28. aprīļa Direktīvu 92/33/EEK par tāda veģetatīvās pavairošanas un stādāmā materiāla tirdzniecību, kas nav sēklas [6], kurā jaunākie grozījumi izdarīti ar Komisijas Lēmumu 2002/111/EK [7],
ņemot vērā Padomes 2002. gada 13. jūnija Direktīvu 2002/54/EK par biešu sēklu tirdzniecību [8],
ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību [9],
ņemot vērā Padomes 2002. gada 13. jūnija Direktīvu 2002/56/EK par sēklas kartupeļu tirdzniecību [10],
ņemot vērā Padomes 2002. gada 13. jūnija Direktīvu 2002/57/EK par eļļas augu un šķiedraugu sēklu tirdzniecību [11], kurā jaunākie grozījumi izdarīti ar Direktīvu 2002/68/EK [12],
ņemot vērā Komisijas 2001. gada 12. decembra Lēmumu 2001/897/EK, kurā norādīti noteikumi Kopienas salīdzinošo izmēģinājumu un pārbaužu veikšanai attiecībā uz konkrētu augu sēklām un pavairošanas materiālu saskaņā ar Padomes Direktīvām 66/400/EEK, 66/401/EEK, 66/402/EEK, 66/403/EEK, 68/193/EEK, 69/208/EEK, 70/458/EEK un 92/33/EEK [13], un jo īpaši tā 3. pantu,
tā kā:
(1) Lēmumā 2001/897/EK norādīti noteikumi Kopienas salīdzinošajiem izmēģinājumiem un pārbaudēm, kuras saskaņā ar Direktīvām 66/401/EEK, 66/402/EEK, 68/193/EEK, 92/33/EEK, 2002/54/EK, 2002/55/EK, 2002/56/EK un 2002/57/EK jāveic no 2002. līdz 2003. gadam.
(2) 2002. gadā veiktās pārbaudes un izmēģinājumi jāturpina 2003. gadā,
IR PIEŅĒMUSI ŠĀDU LĒMUMU:
Vienīgais pants
Kopienas salīdzinošos izmēģinājumus un pārbaudes, kas attiecībā uz graudzāļu dzimtas sēklām un pavairošanas materiālu, mīkstajiem kviešiem, lopbarības kāļiem, ķiplokiem un kultūras vīnkokiem sākās 2002. gadā, turpina 2003. gadā saskaņā ar Lēmumu 2001/897/EK.
Briselē, 2002. gada 16. decembrī

Labels: 20
16
6